Source: http://docplayer.hu/865844-Az-egeszsegugyi-torveny-tervezett-modositasairol.html
Timestamp: 2016-10-27 00:05:20
Document Index: 31595210

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'BÍRÓSÁG ', 'BÍRÓSÁG ', 'Kúria ', 'Pf. 839']

⭐AZ EGÉSZSÉGÜGYI TÖRVÉNY TERVEZETT MÓDOSÍTÁSAIRÓL
Download "AZ EGÉSZSÉGÜGYI TÖRVÉNY TERVEZETT MÓDOSÍTÁSAIRÓL"
Domokos Albert Vörös
1 18. szám AZ EGÉSZSÉGÜGYI TÖRVÉNY TERVEZETT MÓDOSÍTÁSAIRÓL A kormány a T/1107. számú törvényjavaslatban az egyes, az egészségügyet és a társadalombiztosítást érintô törvények módosításáról (továbbiakban: Javaslat) egyebek mellett az egészségügyrôl szóló törvény egyes pontjait kívánja módosítani. A beterjesztett módosítások egy részével a TASZ egyetért, azokat kívánatosnak tartja: üdvözöljük, hogy a betegjogi képviseleti rendszer ahogyan azt az érintett szervezetek, köztük a TASZ következetesen képviselték kikerül az ÁNTSZ szervezeti keretei közül és mûködtetésére önálló intézményrendszert építenek ki; fontosnak tartjuk, hogy megszûnik az intoxikáció miatt ellátottak egyes csoportjai közötti megkülönböztetés. A módosítások közül azokkal nem értünk egyet, melyek a járványügyi szabályok bôvítését szolgálják annak érdekében, hogy: a lakosság egyes csoportjaira, a HIV-pozitívok környezetébe tartozókra és egyáltalán bárkire, akinél a fertôzés gyanúja fennáll, kötelezô HIV-szûrést, a HIV-pozitívokra kötelezô kezelésbevételt lehessen törvényi úton kényszeríteni. I. A HIV/AIDS PROBLÉMA KEZELÉSÉRE BEVEZETNI KÍVÁNT KÖTELEZÔ SZÛRÉSRÔL ÉS KEZELÉSRÔL Álláspontunk középpontjába a járványügyre vonatkozó javaslatokat állítottuk, hogy kimutathassuk: a kormány egy rendkívül kényes epidemiológiai helyzetben elavult járványügyi szabályok törvénybe emelésével kíván eleget tenni a HIV-vírus terjedésének meggátlására vonatkozó kötelezettségeinek; e rendelkezésekkel nemcsak alkotmányos jogokat, de az ENSZ által kidolgozott alapelveket is sért; olyan utat választ a HIV probléma kezelésére, amely ellentétes az európai országok által egységesen követett megoldásokkal; sôt, ellentétben áll a kormány által a HIV terjedésének meggátlására bevezetett egyéb intézkedésekkel, amelyek valóban hatékony megoldást kínálnak a legveszélyeztetettebb csoportok számára, mint pl. a tûcsere programok. Miért nem mondja ki a törvény, hogy a bevezetni szánt intézkedések a HIV-re vonatkoznak? (Javaslat 16. ) A kötelezô szûrésre és kezelésre vonatkozó törvényi szabályok a Javaslatban úgy kerültek megfogalmazásra, hogy nincs a törvényben meghatározva, hogy mely betegség esetén alkalmazandók. A Javaslat 16. -ának (3) bekezdése az egészségügyi minisztert hatalmazza föl arra, hogy rendeletben állapítsa meg, melyik az a betegség, amelynek terjedését a kötelezô szûrés és kezelés elrendelése tartóztathatja fel. Hiába szerepel a Javaslat részletes indokolásában, hogy a bevezetni szándékozott kötelezô szûrés és kezelés értelemszerûen nem kizárólag a HIV fertôzéssel, illetôleg az AIDS megbetegedéssel érintettek tekintetében rendelhetô el, a tervezett módosítás célja egyértelmû: az Alkotmánybíróság ide vágó döntése után is nyíljon törvényes lehetôség kötelezô HIV-szûrésre és a HIV-pozitívok kijelölt intézményben történô kötelezô kezelésére. Az Alkotmánybíróság 27/2002. (VI. 28.) AB határozatában a szerzett immunhiányos tünetcsoportra vonatkozó 5/1988. (V. 31.) SZEM rendeletet alkotmányellenesnek minôsítette és december 31. határidôvel megsemmisítette. Ez a döntés szolgált kiindulásul ahhoz, hogy a HIV/AIDS probléma megoldására új szabályokat terjesszen elô a kormányzat. A szakminisztérium nem önálló jogszabályt dolgozott ki a HIV/AIDS kérdés egészségügyi, szociális kezelésére, hanem az egészségügyi törvény járványügyi szabályainak bôvítésével kívánt feladatának eleget tenni. Az egészségügyrôl szóló törvény jelenleg is tartalmaz részletes járványügyi szabályokat arra vonatkozóan, hogy a járvánnyal fenyegetô fertôzô betegségek esetében hogyan rendelheti el az egészségügyi hatóság a szûrést, kezelést és akár az elzárást és elkülönítést is kijelölt egészségügyi intézményben (1997. évi CLIV. törvény ok). Ezek a rendelkezések azonban a köznapi érintkezés útján járványszerûen terjedô betegségek meggátlására kerültek kidolgozásra és alkalmanként bevezetésre, mint pl. himlô, kanyaró, egyes trópusi betegségek. Az egészségügyi törvény járványügyi szabályainak a Javaslatban szereplô bôvítései 12 egyértelmûen a HIV-vírus esetére kerültek kidolgozásra, anélkül, hogy a probléma megnevezésre került volna. Ezt a megállapítást támasztja alá az is, hogy a Javaslatba bevett módosítások érintetlenül hagyták az egészségügyi törvény hagyományos járványok leküzdésére szolgáló rendelkezéseit. A lakosság egyes csoportjaira bevezetni kívánt kötelezô szûrés és kezelés a HIV-vírus terjedésének meggátlására szánt intézkedés, ennek kimondására azonban csak a miniszteri rendeletben fog sor kerülni. Az Alkotmánybíróság vonatkozó határozatában leszögezte, hogy a korábbi rendeletben felsorolt intézkedések a most bevezetni kívánt rendelkezésekkel egybevágó elôírásokról van szó alkotmányos alapjogokat korlátoznak, ezért kell a kérdéskör szabályait törvénybe foglalni. A kormány azon törekvése, hogy az alkotmányossági követelményeknek oly módon feleljen meg, hogy egyfelôl a lakossági csoportok kötelezô szûrését, illetve kötelezô kezelésbe vételét célzó rendelkezéseket a törvényben meghatározza, másfelôl az intézkedést indokló betegség megnevezésére a szakminisztert törvényben felhatalmazza, formailag valóban eleget tesz a fenti követelményeknek törvényi szintû szabályozást teremt, érdemben mégis erôsen vitatható. A TASZ álláspontja szerint a jogalkotónak egyértelmûvé kell tennie, hogy a HIV-vírussal kapcsolatos egészségügyi szabályokat alkot (törvényi rendelkezésekkel váltva föl az eddigi rendeleti szintû szabályozást). Így válna lehetôvé, hogy ne általában a fertôzô betegségek vonatkozásában kelljen megfontolni a kötelezô szûrés és a kötelezô kezelés fenntarthatóságát, hanem abban a vonatkozásban, amire szánták: a HIV-vírus esetére. A szûrésre, kezelésre vonatkozó törvényi szabályok a HIV-vírus vonatkozásában kerüljenek kidolgozásra, ne a fertôzô betegségek közelebbrôl meg nem határozott körére. A kötelezô szûrésrôl (Javaslat 4. ) A TASZ álláspontja szerint a kötelezô HIV-vizsgálat sérti az önrendelkezéshez és a tájékozott beleegyezéshez való jogot. A köz egészségének védelmét legjobban az önkéntes HIV-teszt és a megelôzô célzatú felvilágosítás szolgálja. A különösen veszélyeztetett csoportokat nem kényszeríteni, hanem ösztönözni kell a tanácsadást és HIV-tesztet végzô intézményekkel, valamint a gyógykezelést nyújtó klinikákkal való együttmûködésre. Az egyetlen eset, amikor jogosnak tekinthetô, hogy a HIV-tesztet akár az érintett beleegyezése nélkül is, automatikusan elvégezzék, a véradók és a szervdonorok ellenôrzô vérvizsgálata. A HIV-szûrés egyes csoportokra meghatározott kötelezô jellege (és kikényszeríthetôsége) és ami ebbôl következik, a beleegyezés valamint az anonimitás választásának hiánya, sértik az érintettek alapvetô jogait (az emberi méltósághoz való jogból levezethetô általános személyiségi jogot, az önrendelkezés szabadságához való jogot, a magánszférához való jogot, az információs önrendelkezési jogot, a személyes szabadsághoz való jogot), ugyanakkor nem is alkalmasak a betegség terjedésének meggátlására. A fertôzést az ún. ablak idôszakban az alkalmazott tesztek nem mutatják ki, azaz a kötelezô szûrésnek alávetett személynél is születhet hamis negatív eredmény (a megfertôzôdéstôl ugyanis átlag 4-6 hétnek el kell telnie, hogy a vírus kimutatható legyen a szervezetben). Másrészt a HIVfertôzöttek társadalmi megbélyegzése miatt az esetlegesen érintettek hajlamosak lesznek amíg csak lehetséges az egészségügyi hatóságok látókörén kívül maradni, növelve ezáltal a vírus továbbadásának kockázatát. Különös jelentôséget ad ennek a társadalmi ténynek, hogy a kelet-európai térségben a HIV-vírus terjedése számos országban az intravénás drogfogyasztók körében a leggyorsabb. Így az AIDS-szûrô és tanácsadó helyektôl való távolmaradás kockázata a drogfogyasztás büntetôjogi tiltása miatt is az ô körükben a legmagasabb, amennyiben a szolgáltatás nem bizalmas együttmûködésen alapul. A TASZ osztja a HIV/AIDS-szel kapcsolatos nemzetközi (ENSZ, WHO) ajánlásokban megfogalmazott álláspontot, mely szerint az AIDS megfékezése csak egy új, az emberi jogokat tiszteletben tartó közegészségügyi stratégia révén lehetséges. E stratégia sarokkövei a megelôzés és az önkéntes és tájékozott beleegyezésen alapuló vizsgálat és kezelés. A hagyományos járványügyi modell a fertôzô betegség terjedésének megakadályozását a fertôzött személy azonosításával, elkülönítésével és fertôzôképességének megszûntetésével kívánja elérni. Ez a megközelítés a HIV problémára nem alkalmazható. A vírushordozók nem azonosíthatók teljes körûen, a közösségtôl való elkülönítésük elképzelhetetlen, meggyógyításukra jelenleg nincs mód. A kényszerrel való fenyegetés csak elriasztja a veszélyeztetett csoportok tagjait, akik így nem jelentkeznek ellenôrzô vizsgálatra vagy kezelésre. A közegészségügyi szerveknek az önkéntes együttmûködést kell ösztönözniük, ezt pedig legjobban úgy érhetik el, ha megfelelô felvilágosítást és könnyen hozzáférhetô, bizalmas szolgáltatásokat nyújtanak. A modern közegészségügyi modellnek megfelelôen a HIV-vizsgálat legyen önkéntes, melynek feltétele az egyén tájékozott beleegyezése. Jöjjenek létre országosan HIV tanácsadást és tesztvizsgálatot végzô szolgálatok, melyek igény szerint akár anonim formában is végeznek vizsgálatot. A szûrésre kötelezettek körének meghatározásáról (Javaslat 3 4. ) A Javaslat túl tágan határozza meg azon személyek körét, akik HIV-szûrésre kötelezhetôk, és ez teljesen önkényes gyakorlathoz vezethet. Szûrésre kötelezhetôk a 23 fertôzésre gyanús személyek, így például azok is, akik a HIV-pozitív személy használati eszközével érintkeztek. Ilyen megfontolásoknak semmiféle közegészségügyi megalapozottsága nincs, hiszen a HIV-vírus szokványos köznapi érintkezésben nem adható tovább. A HIV-pozitív személy családi, munkahelyi és lakó- vagy egyéb környezetének tagjai is kényszerítendôk lennének a jövôben, hogy HIV-tesztnek vessék alá magukat. Ha ezt megtagadják, hatóságilag elôállíthatók lesznek. Ennek az intézkedésnek egyetlen várható eredménye a pánik keltés, hiszen a veszélyeztetettek a HIV-pozitív személy szexuális partnerei és nem a lakószomszédai vagy munkatársai. A személyi kör meghatározása olyan tág, hogy a rendelkezést végrehajtani bizonyosan nem lehet. Gondoljunk a fent elsoroltakon kívül a Javaslat e) pontjában megnevezett csoportra: a kábítószert intravénásan használókra. A szûrésre kötelezettek körének meghatározása olyan bizonytalan, hogy az nem felel meg az alapjogok korlátozására vonatkozó alkotmányos követelményeknek. A rendelkezés betarthatatlan és káros következményekhez vezet. A rutinszerû az érintett beleegyezését nem megkívánó HIV-teszt csak a vért vagy szervet adó egyéneknél maradjon fönn. A kötelezô orvosi ellenôrzésrôl és kezelésrôl (Javaslat 5. ) A Javaslat módot kíván teremteni arra, hogy embereket önmagában a HIV státuszuk alapján kijelölt intézményben, kötelezô jelleggel, idôszakonként megvizsgáljanak, illetve kezeljenek. A rendelkezés nem különíti el egymástól a HIV pozitivitást az AIDS betegségtôl, a HIV/AIDS gyógykezelését a HIV-pozitív személy egyéb egészségügyi problémáitól. Kijelölt intézményben és hatósági kényszerrel kíván élni valamennyi esetben. Pedig különbözô állapotokról és különbözô ellátásokról van szó, és a szabályozásban erre is tekintettel kell lenni. A HIV-vírus hordozás és az AIDS betegség egymástól különbözô állapotokat fejez ki. A HIV-vírus hordozó rendszeres orvosi kontrollvizsgálatra jár, emellett hosszú éveken át tünetmentes, munkaképes. Ugyanakkor neki is, mint bárki másnak, vannak egyéb egészségügyi problémái, például depressziós vagy gerincfájás gyötri, és e bajokra mint minden más állampolgárnak neki is orvosi ellátást kell kapnia. Az AIDS beteg meghatározott betegségekben szenved, amelyre szakorvosi ellátást igényel. A kijelölt intézményben történô kötelezô kezelés: Súlyosan korlátozza a HIV-pozitív személyek egészségügyi ellátáshoz való jogát. Hiszen az ország területén kijelölt intézmények (HIV-pozitívok számára az Országos Bôr- és Nemikórtani Intézet, AIDS betegség esetére a Fôvárosi Szent László Kórház) nem a beteg lakóhelyén és nem folyamatosan nyújtanak egészségügyi ellátást. Ellenkezik a szabad orvosválasztáshoz való joggal, amelynek korlátozását nem indokolhatja a betegség fertôzô jellege: a fertôzôdés testnedvek, illetve testváladékok érintkezésekor történhet és ennek elkerülése nem igényel olyan bonyolult és különleges eljárásokat az egészségügyi alkalmazottak részérôl, amelyeket csak egyetlen, különlegesen felszerelt intézmény lenne képes foganatosítani: olyan általánosan alkalmazandó higiéniai elôírások betartásáról van szó, amelyeket vírus fertôzések meggátlása érdekében minden körülmények között alkalmazni kell. Sérti a HIV-fertôzöttek/AIDS betegek információs önrendelkezési jogát: ha valaki rendszeresen abból az egészségügyi intézménybôl hoz orvosi igazolást a munkahelyére, amelyik köztudottan a HIV/AIDS-szel foglalkozik, az érintett különleges adata hamarosan közkinccsé válik. Diszkriminatív, mert önmagában a HIV státusz alapján teremt lehetôséget arra, hogy valaki csak a kijelölt egészségügyi intézményhez fordulhasson, továbbá az egészségügyi ellátás során tájékozott beleegyezése ne legyen feltétele bármiféle terápia megkezdésének, hanem az vele szemben kötelezôen elrendelhetô legyen. Önmagában a HIV státusz ne szolgálhasson alapul arra, hogy valaki ne vehesse igénybe az egészségügyi szolgáltatásokat; csak a kijelölt intézményben kezeltethesse magát; megfosszák a betegjogok gyakorlásától; bármiféle kezelést vele szemben kötelezô elôírásként rendeljenek el. A veszélyeztetô magatartás nem feltétele a kötelezésnek (Javaslat 4 5. ) A Javaslat a köz egészségének védelmében kíván törvényes lehetôséget teremteni a kötelezô HIV-szûrésre és kötelezô gyógykezelésre, ugyanakkor nem határozza meg a kényszerintézkedések egyedüli törvényes alapjául szolgáló veszélyeztetés mértékét. Alapjogok korlátozásakor nem elégséges azt vizsgálni, hogy a korlátozás célja (közegészség járványügyi érdek) jogos és ésszerû-e, hanem a korlátozásnak ki kell állnia a szükségesség és az arányosság próbáját is. A tervezett módosítás a HIV/AIDS esetében ezeknek a követelményeknek azért sem felel meg, mert nem határozza meg a törvény, hogy mi az indoka a kényszerintézkedés pl. egyes csoportok kötelezô HIV-szûrése elrendelésének. A veszélyeztetés mértéke nem kerül meghatározásra, a közvetlen veszélyeztetés nem törvényi követelmény. Az elôterjesztés vonatkozó javaslatai pontosan azt valósítanák meg, amitôl az Adatvédelmi Biztos óvott az Alkotmánybíróság felkérésére készített véleményében: Az információs önrendelkezési jog csak fertôzés közvetlen veszélye esetén korlátozható. Ellenkezô esetben az AIDS fertôzés meggátlása érdekében a lakosság egészére kiterjedô totális ellenôrzés lenne bevezethetô, amelyet tetszôleges rendszerességgel meg is lehetne, illetôleg kellene ismételni (663/B/1996/4). 34 Csak akkor lehessen valakivel szemben kényszerintézkedéssel élni, ha az illetô állapota vagy magatartása más személyeket közvetlenül veszélyeztet. Az ilyen jellegû, jogkorlátozó intézkedést csak szigorú eljárási garanciák mellett lehessen foganatosítani. Az érintett egyén jogot kell kapjon arra, hogy ügyében jogi képviselô jelenlétében bíróság döntsön. Az egészségügyi törvény járványügyi fejezete és az elôterjesztés ilyen eljárási garanciákat nem nyújtanak. Összefoglalásul A HIV-vírus hordozás és az AIDS betegség nem egy a járványos betegségek közül; a probléma egészségügyi és társadalmi sajátosságai megkívánják, hogy a nemzetközi egészségügyi szervezetek ajánlásainak megfelelôen az egyes országok önálló politikát dolgozzanak ki a HIV probléma kezelésére. Az elôterjesztô az Alkotmánybíróság döntése nyomán kialakult helyzetben nem tesz mást, mint a HIV/AIDS probléma elsô éveiben, tizennégy évvel ezelôtt alkotott rendelet megoldásait beemeli az egészségügyi törvénybe. A TASZ véleménye szerint Magyarországot a HIV/AIDS probléma tekintetében súlyos veszélybe sodorhatja, ha nem szakít a hagyományos járványügyi intézkedések automatikus alkalmazásával a probléma kezelésében, s ha továbbra sem dolgozza ki programját a HIV/AIDS modern közegészségügyi intézkedéseken alapuló megelôzésére és kezelésére. Az ENSZ által elfogadott és Európában széleskörûen alkalmazott ajánlások nyomán Európaszerte olyan szolgáltatások mûködnek, amelyek abban nyújtanak segítséget, hogy az érintettek magatartási szokásaik saját elhatározásból fakadó módosításával akadályozzák meg a fertôzés terjedését. Az együttmûködésen alapuló megelôzô és gyógyító modell az elmúlt évtizedben mûködôképesnek bizonyult. Eredményességét csak tovább növelte, hogy a HIV-pozitívok számára egyre hatékonyabb gyógyszeres kezelést tudnak nyújtani, amely hosszú évekkel elhalasztja a betegség kialakulását, és ez tovább erôsítette az érintettekben az egészségüggyel való együttmûködés iránti készséget. Különösen aggályos az intravénás drogfogyasztók kötelezô szûrésének törvényi elôírássá tétele. Az intézkedés a gyakorlatban nem kivitelezhetô, ugyanakkor távol tartja a drogfogyasztókat a segítô, gyógyító szolgálatoktól. A HIVvírus terjedésében térségünkben jelenleg a legnagyobb veszélyt az intravénás droghasználat jelenti. (2000 végére az intravénás droghasználók több, mint 80%- át tették ki az egykori Szovjetunió utódállamaiban nyilvántartott HIV eseteknek). A Javaslat ellentétes az ENSZ ajánlásaival. Az ENSZ a kötelezô szûréssel szemben foglal állást: önkéntes teszt-vizsgálatot és tanácsadást szorgalmaz. Az ENSZ Közgyûlése által elfogadott Elkötelezôdési Nyilatkozat a HIV/AIDS problémára: Globális krízis Globális cselekvés (ENSZ 2001) így fogalmaz: 2005-re el kell érni, hogy minden országban... felvilágosító, nevelô és kommunikációs megelôzô programok széles köre álljon rendelkezésre... [E programok] célja a kockázatvállaló viselkedés visszaszorítása... [M]agukban foglalják a steril befecskendezôi felszereléshez való hozzájutást... a kábítószer-használathoz kapcsolódó ártalom csökkentésére irányuló erôfeszítéseket, az önkéntes és bizalmas tanácsadáshoz és tesztvizsgálathoz való hozzájutás megkönnyítését (Részlet a Megelôzésrôl szóló fejezet 52. cikkelyébôl). Jelenleg a magyar epidemiológiai helyzet olyan, hogy az ország a vírus terjedése szempontjából alacsony fertôzöttségû és magas fertôzöttségû országok határmezsgyéjére került. Ez a helyzet egyik pillanatról a másikra tud drámaian megváltozni, mint azt Oroszország és Ukrajna esete tanúsítja. Éppen ezért halaszthatatlanná vált, hogy az ENSZ által javasolt együttmûködést kínáló szolgáltatásokat Magyarországon is bevezessék. A kormány önmagával is ellenmondásba kerül, amikor egyszerre vezet be tûcsere automatákat, mint tette a közelmúltban, és rendeli el az intravénás drogfogyasztók kötelezô szûrését. Az ellentmondás következtében az eredményre vezetô ártalomcsökkentô programok mûködésének a kényszerintézkedések egyik gátjává válhatnak. Mindezek miatt a TASZ a HIV/AIDS probléma kezelésére a Javaslatban szereplô szabályokat alkalmatlannak, az emberi jogokat és az ENSZ tárgykörre vonatkozó elôírásait súlyosan sértônek tartja. II. A GYERMEK- BÁNTALMAZÁSSAL KAPCSOLATOS BEJELENTÉSI KÖTELEZETTSÉGRÔL (Javaslat 10. ) A kötelezettség törvényi helyérôl A Javaslat az egészségügyi törvény titoktartási szabályainak módosításával kíván lehetôséget teremteni arra, hogy a gyermekbántalmazást a gyermekjóléti intézmények felé jelentô egészségügyi dolgozók ne kerüljenek ellentmondásba az egészségügyi adatok bizalmas kezelésére vonatkozó titoktartási kötelezettségükkel. A Javaslat ennek érdekében az egészségügyrôl szóló 1997.évi CLIV.törvény át egy harmadik bekezdéssel egészíti ki. A 138. az egészségügyi dolgozók titoktartási kötelezettségét határozza meg a gyógyító ellátás során tudomásukra jutott adatokra. A (2) bekezdés leszögezi, hogy a titoktartás alól az egészségügyi dolgozót jogszabály felmentheti, számára adatszolgáltatási kötelezettséget elôírhat. A TASZ véleménye az, hogy nem helyes a titoktartási kötelezettség általános szabályai között elhelyezni a gyermekbántalmazással kapcsolatos adatszolgáltatás esetét. A javasolt módosításnak az egészségügyi adatok kezelésérôl szóló évi XLVII. törvénybe kellene kerülnie, mivel ez a törvény nevesíti azokat az eseteket, amikor az egészségügyi dolgozónak adatszolgáltatási kötelezettsége van. E törvény 24. (1) bekezdése be- 45 jelentési kötelezettséget ír elô a kezelô orvosnak a nyolc napon túl gyógyuló sérülésre a rendôrség felé: Az érintettnek elsô ízben történô orvosi ellátásakor a kezelôorvos a rendôrségnek haladéktalanul bejelenti az érintett személyazonosító adatait, ha az érintett 8 napon túl gyógyuló sérülést szenvedett, és a sérülés feltehetôen bûncselekmény következménye. E bekezdést követhetné a jelen módosítás, amely az orvosnak a gyermekjóléti szolgálat felé a gyermek bántalmazását jelzô adat továbbítását írná elô. A jogszabálymódosítás elôkészítésének szakaszában az elôterjesztô szaktárca maga is itt helyezte el a javasolt változtatást, nem értjük, milyen indokból került az végül az egészségügyrôl szóló törvénybe. Az adattovábbítás szabályairól A Javaslat 10. -a egészen általános megfogalmazással él az egészségügyi dolgozó a beteg érdekében a külön jogszabályban foglaltak szerinti intézkedés megtétele céljából tesz bejelentést, mely nem ad pontos választ az érintetteknek arra nézve, hogy tulajdonképpen milyen esetkörre gondolt a jogalkotó. A módosítás a gyermekbántalmazást nem nevesíti és a gyermekvédelmi törvényre is csak utal. A Társaság a Szabadságjogokért 1994-ben alakult jogvédô és jogfejlesztô nonprofit szervezet. Államhatalmi szervektôl és pártoktól függetlenül mûködik, pénzügyi forrásait alapítványok és adományok biztosítják. A Társaság a Szabadságjogokért tevékenysége az alábbi területekre terjed ki: a betegek jogainak védelmére; az ártalomcsökkentô drogpolitika elveinek megismertetésére; a személyes adatok védelmére; a közérdekû adatok nyilvánosságának elfogadtatására. A Társaság a Szabadságjogokért jogfejlesztô tevékenysége során: kezdeményezi jogszabályok megalkotását, a jogalkalmazási gyakorlat megváltoztatását; felhívja a figyelmet az emberi jogi szempontok érvényesítésére a jogszabályok szakmai elôkészítése során; a törvényjavaslatok parlamenti vitájára megjelenteti és a képviselôknek eljuttatja álláspontját. A TASZ Álláspont címû kiadványának eddig az alábbi számai jelentek meg: 11. Az egészségügyi adatok védelmérôl 12. A drogszabályok szigorításáról 13. Az egészségügyi törvény betegjogi rendelkezéseirôl 14. A büntetôeljárási törvényjavaslatról 15. A drogszabályok szigorításáról 16. Az egészségügyi törvény módosításáról 17. A személyes adatok védelmérôl 18. A dajkaterhességrôl 19. Az Internet szabadságáról 10. Az abortusz-szabályok szigorításáról 11. Az egészségügyi közvetítôi eljárásról 12. A nemzeti (drog)stratégiáról 13. A cselekvôképességgel, gondnoksággal összefüggô egyes törvénymódosításokról 14. Az egyházi törvény módosításáról 15. Az egészségügyi törvény módosításáról 16. A pszichiátriai otthonok új szabályairól 17. Az új büntetôeljárási törvény tervezett módosításáról A pontatlan megfogalmazás miatt az orvos úgy vélheti: ha a beteg érdekében valamely állami intézménynél bejelentést tesz, akkor a titoktartási kötelezettségét nem sérti meg. Az orvos szubjektív vélekedése, bármennyire is segítô szándékú, nem lehet az egészségügyi adat továbbításának indoka. Ennek elejét lehet venni azzal, ha a módosítás nevesíti, hogy az adattovábbítás a gyermekbántalmazás esetére vonatkozik. Adós marad a módosítás annak megfogalmazásával, hogy a bejelentést a gyermekjóléti szolgálatokhoz kell címezni. Az egészségügyi dolgozókat, akik különleges adatokat kezelnek, szigorú titoktartás köti, nem lehet általános felhatalmazással ez alól kivételt tenni: az adatovábbítás összes mozzanatára pontos elôírásokat kell adni. Míg az egészségügyi adatok kezelésérôl szóló törvény 24. -nak (1) bekezdésében szereplô bejelentési kötelezettség meghatározásakor kizárólag a kezelôorvost hatalmazzák föl a szükséges adatok továbbítására, addig a Javaslatban szereplô módosításban egészségügyi dolgozó szerepel. Ez utóbbi megfogalmazás túl széles kört jelent, itt is javasoljuk a pontosítást. A gyermekbántalmazást a bántalmazás nyomait közvetlenül észlelô orvos, illetve védônô jelenthesse. A Javaslatnak az adattovábbító személyére, az adattovábbítás címzettjére, a továbbítandó adatok körére vonatkozó pontatlan megfogalmazásai sértik a személyes adatok védelmérôl szóló törvény elôírásait is. E szerint, ha törvény kivételt tesz az adatvédelmi törvény elôírásai alól, akkor azt csak meghatározott adatfajtára és adatkezelôre együttesen lehet megállapítani [1992. évi LXIII.törvény 1. (3)]. A téves értelmezések és esetleges visszaélések számát jelentôsen csökkentheti a szabályok pontos megfogalmazása. Intô példával szolgál erre az orvosok bejelentési kötelezettségére vonatkozó szabály [1997. évi XLVII. tv. 24. (1)], amely jogsértô értelmezésekhez vezetett a gyakorlatban, ezért a TASZ álláspontja szerint feltétlenül pontosításra szorul. Szükség lett volna arra, hogy a jogszabály- 56 ban felsorolásszerûen meghatározzák azokat az eseteket, amikor az orvost bejelentési kötelezettség terheli (pl. az orvos lôtt vagy szúrt seb ellátása esetén értesíthesse a bûnüldözô hatóságot). A jelenlegi szabályozás ugyanis számos esetben vezet téves értelmezéshez. Jogsegélyszolgálatunkon több olyan ügyünk volt, amikor kábítószer-rosszullét miatti segítségkérésrôl az orvos értesítette a rendôrséget. Úgy gondolták, feljelentési kötelezettségük van, hiszen a drogfogyasztás bûncselekmény és a függôség, illetve a túladagolás nagy valószínûséggel 8 napon túl gyógyul, így beletartozik a törvény által megszabott körbe. Ez a gyakorlat, bár ellentétes a jogszabály helyes értelmezésével és azzal a kézenfekvô érdekkel, hogy a drogbetegek és környezetük rosszullét esetén merjenek segítséget kérni, sajnos a valóságban létezô jelenség. Amennyiben a jogalkotó célja egy valóban mûködô, a gyakorlat próbáját kiálló, a gyermekek érdekeit védô intézkedés törvényes keretbe foglalása, akkor pontos szabályokat kell alkotnia arról, hogy ki, kinek, milyen esetkör észlelésekor, milyen adatot továbbíthat a titoktartási kötelezettség sérelme nélkül. A gyermekbántalmazás bejelentésérôl szóló szakasz kerüljön az egészségügyi adatok kezelésérôl szóló törvénybe az alábbi megfogalmazásban: A kezelôorvos, illetve a védônô, amennyiben a gyermek ellátása során bántalmazás pszichés vagy testi tüneteit észleli, indokolt esetben betege személyi adatait intézkedés céljából a gyermekjóléti szolgálat felé továbbíthatja. Ezzel az adattovábbítással nem sérti a számára törvényben elôírt titoktartási kötelezettségét. Kiadta a 2002 OKTÓBERÉBEN 1114 BUDAPEST, Eszék utca 8/B. fszt. 2. Tel./Fax: ; Adószám: Hasonló dokumentumok
Ügyszám: OBH 5889/2003. OBH 5991/2003. Ügyintéző: dr. Hajas Barnabás dr. Koblencz Dániel Az eljárás megindulása A médiából értesültem arról, hogy a Bláthy Ottó Titusz Műszaki Szakközépiskola és Gimnázium Részletesebben INTRAVÉNÁS DROGHASZNÁLAT ÉS KÖZEGÉSZSÉGÜGY
TASZ DROGPOLITIKAI FÜZETEK 6. SZÁM 2004. INTRAVÉNÁS DROGHASZNÁLAT ÉS KÖZEGÉSZSÉGÜGY TÁRSASÁG A SZABADSÁGJOGOKÉRT 2004. NOVEMBER Írták: Csernus Eszter jogász, Társaság a Szabadságjogokért (I., II. fejezet) Részletesebben A Társaság a Szabadságjogokért észrevételei A büntetések és az intézkedések végrehajtásáról szóló törvény szabályozási elveiről szóló előterjesztéshez
Trócsányi Sára Egészségügyi adatok kezelése a gyakorlatban. Válogatás az adatvédelmi biztos eseteiből Az adatvédelmi biztos számára a feladatát meghatározó, a személyes adatok védelméről és a közérdekű Részletesebben VISSZÁSSÁGOK AZ ANONIM HIV VIZSGÁLATOK TERÉN A TASZ Tapasztalatai
VISSZÁSSÁGOK AZ ANONIM HIV VIZSGÁLATOK TERÉN A TASZ Tapasztalatai A HIV/AIDS járvány elleni küzdelemben kiemelkedően fontos tényező a megfelelő helyzetismeret, hiszen ahhoz, hogy Magyarország hatékony Részletesebben EGÉSZSÉGÜGYI SZOLGÁLAT JÓZSEFVÁROSI SZ-ADAT ADATVÉDELMI SZABÁLYZAT 1084 BUDAPEST, AURÓRA U. 22 28.
JÓZSEFVÁROSI EGÉSZSÉGÜGYI SZOLGÁLAT 1084 BUDAPEST, AURÓRA U. 22 28. SZ-ADAT ADATVÉDELMI SZABÁLYZAT Készítette: Krix Andrea döntéselőkészítő és informatikai osztályvezető Ellenőrizte: Dr. Bakos Mariann Részletesebben IFJÚSÁGI, CSALÁDÜGYI, SZOCIÁLIS ÉS ESÉLYEGYENLŐSÉGI MINISZTÉRIUM. Módszertani füzet
IFJÚSÁGI, CSALÁDÜGYI, SZOCIÁLIS ÉS ESÉLYEGYENLŐSÉGI MINISZTÉRIUM Módszertani füzet A gyermekvédelmi feladatot ellátó szervek szerepe és felelőssége a gyermekbántalmazás és elhanyagolás megelőzésére és Részletesebben KÖZIRAT A SZEMÉLYES ADATOK VÉDELMÉRŐL. Miben áll az információs önrendelkezés joga?
KÖZIRAT A SZEMÉLYES ADATOK VÉDELMÉRŐL Miben áll az információs önrendelkezés joga? A személyes adatok védelméhez való jog biztosítja, hogy az egyén maga rendelkezzen a személyével kapcsolatba hozható adatok Részletesebben ALTERNATÍV GONDOSKODÁS A GYERMEKEKRŐL ÚTMUTATÓ
ALTERNATÍV GONDOSKODÁS A GYERMEKEKRŐL ÚTMUTATÓ Az Egyesült Nemzetek Szervezete által kidolgozott feltételrendszer SOS CHILDREN S VILLAGES Szerető otthont minden gyermeknek Határok nélkül a gyermekek és Részletesebben Beteg jogaink egészséges méltóság. Betegjogi projekt
A J B P R O J E K T F Ü Z E T E K Beteg jogaink egészséges méltóság Betegjogi projekt 2 0 1 2 / 2 Az állampolgári jogok országgyűlési biztosának betegjogi projektjét 2011-ben a Nyílt Társadalom Intézet Részletesebben Tartalomjegyzék I. Bevezetés, a környezetjog alapjai... 2 II. A környezetjog jogintézményei, jogágak és megoldások... 12
[1] Tartalomjegyzék I. Bevezetés, a környezetjog alapjai... 2 I.1. Bevezetés... 2 I.2. A környezethez való jog... 3 I.3. A környezetjog elveiről... 7 II. A környezetjog jogintézményei, jogágak és megoldások... Részletesebben BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL
BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL 2 BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL 4 Adatvédelmi Biztos Irodája Budapest, 2011 Kiadja az Adatvédelmi Biztos Irodája Felelős Részletesebben HÍREK, INFORMÁCIÓK. Az eljárás megindulása
HÍREK, INFORMÁCIÓK Gönczöl Katalin Jelentés A Szociális igazgatásról és szociális ellátásokról szóló 1993. évi III. törvény módosítása folytán kialakult helyzet vizsgálatáról Az eljárás megindulása Dr. Részletesebben BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL
BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL 2 BESZÁMOLÓ AZ ADATVÉDELMI BIZTOS 2010. ÉVI TEVÉKENYSÉGÉRŐL Adatvédelmi Biztos Irodája Budapest, 2011 4 Kiadja az Adatvédelmi Biztos Irodája Felelős Részletesebben Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1.
Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1. Pécs 2010 TARTALOMJEGYZÉK 1. fejezet A szabadsághoz és a személyi biztonsághoz való jog Részletesebben Pénzügyi jogi projekt
Á J O B P R O J E K T F Ü Z E T E K Pénzügyi jogi projekt 2 0 1 1 / 3 Az állampolgári jogok országgyűlési biztosának pénzügyi jogi projektjét 2010-ben a Magyar Bankszövetség, a Magyar Fejlesztési Bank Részletesebben T/12614. számú. törvényjavaslat
MAGYARORSZÁG KORMÁNYA T/12614. számú törvényjavaslat a nemzeti utas-adat információs rendszer létrehozása érdekében szükséges, valamint a rendőrséget érintő és egyes további törvények módosításáról Előadó: Részletesebben SZAKDOLGOZAT. Dr. Sárközi Gabriella 2010.
SZAKDOLGOZAT Dr. Sárközi Gabriella 2010. Miskolci Egyetem Állam- és Jogtudományi Kar Általános és Igazságügyi Mediátor szakirány SZAKDOLGOZAT Az iskolai fegyelmi eljárást megelőző egyeztető eljárás szabályozási Részletesebben AZ ALKOTMÁNYBÍRÓSÁG HATÁROZATAI
2014. február 17. 2014. 5. szám AZ ALKOTMÁNYBÍRÓSÁG HATÁROZATAI AZ ALKOTMÁNYBÍRÓSÁG HIVATALOS LAPJA TARTALOM 5/2014. (II. 14.) AB határozat a Kúria Pfv.IV.21.705/2011/4. számú ítélete alaptörvény-ellenességének Részletesebben XVI. KERÜLET KERTVÁROSI EGÉSZSÉGÜGYI SZOLGÁLATA 1163 Budapest, Tekla u. 2/c.
ADATVÉDELMI SZABÁLYZAT Az eljárást készítette: Krejcár Ottmárné (Intézményi Adatvédelmi Felelős) Varga Tünde (Intézményi Adatvédelmi Megbízott) Dátum: 2013.08.06. A dokumentáció kódja MSZ-10 Változat száma Részletesebben CPT/Inf (2014) 14. A magyar kormány észrevételei a CPT jelentésére
CPT/Inf (2014) 14 A magyar kormány észrevételei a CPT jelentésére A nemzeti prevenciós mechanizmus felállítása Információkérés A civil társadalomnak a nemzeti prevenciós mechanizmusba való bevonásával Részletesebben Védőnői Szakfelügyeleti Iránymutatás
ÁNTSZ Országos Tisztifőorvosi Hivatal Egészségügyi Igazgatási Főosztály 1097 Budapest, Gyáli út 2 6. 1437 Budapest, Pf. 839 Központ: (1) 476-1100 Telefon: (1) 215-5327 Telefax: (1) 215-5361 E-mail: igazgatas@oth.antsz.hu Részletesebben (Jogalkotási aktusok) RENDELETEK
2014.5.27. L 158/1 I (Jogalkotási aktusok) RENDELETEK AZ EURÓPAI PARLAMENT ÉS A TANÁCS 536/2014/EU RENDELETE (2014. április 16.) az emberi felhasználásra szánt gyógyszerek klinikai vizsgálatairól és a Részletesebben Általános gyermekjogi ismeretek szülőknek és szakembereknek. A jog nem éttermi menü, amiből a gyerekeknek kis adag is elég.
Általános gyermekjogi ismeretek szülőknek és szakembereknek A jog nem éttermi menü, amiből a gyerekeknek kis adag is elég. Herczegh Anita 2014 Tartalom 1. Bevezető gondolatok... 5 2. A gyermeki jogok Részletesebben AZ ALAPJOGOK HELYZETE MAGYARORSZÁGON 2004-BEN *
Halmai Gábor AZ ALAPJOGOK HELYZETE MAGYARORSZÁGON 2004-BEN * BEVEZETÔ MEGJEGYZÉSEK Az Európai Parlament (EP) 2001. július 5-i ajánlására az Európai Unió Bizottsága 2002 szeptemberében létrehozott egy független Részletesebben Fő fenntartások Magyarország Alaptörvényének negyedik módosításával kapcsolatban 2013. március 13. 2013. február 8-án a magyar parlamenti helyek kétharmadát birtokló kormánykoalíció tagjai módosító javaslatot Részletesebben 1992. évi LXIII. törvény. a személyes adatok védelmérõl és a közérdekû adatok nyilvánosságáról. I. fejezet ÁLTALÁNOS RENDELKEZÉSEK.
Page 1 of 11 1992. évi LXIII. törvény a személyes adatok védelmérõl és a közérdekû adatok nyilvánosságáról Az Országgyûlés - a Magyar Köztársaság Alkotmányában foglaltakkal összhangban - a személyes adatok Részletesebben I. fejezet A törvény hatálya
A GAZDASÁGI VERSENYHIVATAL VERSENYTANÁCSÁNAK A Tpvt.-vel 1 KAPCSOLATOS ELVI JELENTŐSÉGŰ DÖNTÉSEI 2 2013 (egységes szerkezetben a korábbi években kiadott elvi jelentőségű döntésekkel) 3 I. fejezet A törvény Részletesebben RÉSZLETES JELENTÉS AZ ÁLTALÁNOS KÖZIGAZGATÁSI RENDTARTÁS KONCEPCIÓJÁNAK ELŐKÉSZÍTÉSÉRŐL
RÉSZLETES JELENTÉS AZ ÁLTALÁNOS KÖZIGAZGATÁSI RENDTARTÁS KONCEPCIÓJÁNAK ELŐKÉSZÍTÉSÉRŐL I. Az új szabályozás kialakítását meghatározó alapvető szempontok 1.) Az Alaptörvényhez való kapcsolódások Magyarországon Részletesebben A magyar médiaszabályozás és az információforrások védelme
67 Kóczián Sándor A magyar médiaszabályozás és az információforrások védelme Az újságírók információforrásainak védelme, a forrásvédelemhez való jog a sajtószabadság egyik legfontosabb eleme. Biztosítása Részletesebben 2016 © DocPlayer.hu Adatvédelmi irányelvek | Szolgáltatási feltételek | Visszajelzés